钦定古今图书集成/明伦汇编/氏族典/第093卷 > 《廖用贤尚友录》 > 俞敏德
## 钦定古今图书集成/明伦汇编/氏族典/第093卷 > 《廖用贤尚友录》 > 俞敏德

按《万姓统谱》：敏德字鸣谦，定海人。父彦华，赴京听选
死，母在家亦故。时敏德甫九岁，力不能支，自扶柩以
归。及长，不乐仕进，于三山建永思堂，环植以竹，哀慕
久而不替。有司屡以材荐，以禄不逮亲，固辞不就，号
曰“竹所先生。享年一百五岁。”